Ha-t-an umedya seg uɣmis «Aɣmis n yimaziɣen» ɣef targit : «(…) urgaɣ nleḥḥu nekk yid-k, syin neɣli ɣer snat n tesrafin.»93 Ha-t-an umedya-nniḍen, i d-isebganen belli Leqbayel ttamnen s tirga : «Yenṭeq-d Ccix-nni s lferḥ, yenna-as : « Twalaḍ a Boughera, ula deg targit d nekk i yelhan!»94 Di sin-agi n yimedyaten, nufa-d belli imdanen, ttamnen s targit, rnu sefhamen-tt-id (asegzi-ines). Ma ccix-agi n lǧameɛ, yettwali iman-is ddima ula deg targit, am wakken d tidet.